
        INIŢIATOR PROIECT DE HOTÃRÂRE:
Negură Mihăiță, primar 


Direcția tehnică și urbanism din cadrul Primăriei municipiului Câmpulung Moldovenesc, primind spre analiză proiectul de hotărâre, dă următoarele referințe:

Bunurile imobile, care fac obiectul prezentului proiect de hotărâre, fac parte din domeniul public al municipiului Câmpulung Moldovenesc. Sunt localizate în intravilanul municipiului Câmpulung Moldovenesc, str. Sirenei nr. 3B. Se identifică cadastral prin CF 44813 și CF 44821 Câmpulung Moldovenesc.
Clubul sportiv este organizat ca persoană juridică de drept public și este subordonat Consiliului Local al Municipiului Câmpulung Moldovenesc.

În noiembrie 2024 au fost recepționate lucrările de construcții aferente investiției ”Construire bază sportivă TIP 1, municipiul Câmpulung Moldovenesc, județul Suceava.”. lucrările au fost realizate de către Compania Națională de Investiții SA.

În prezent baza sportivă dispune de două terenuri de sport (unul cu suprafața de 8864 mp și altul cu suprafața  de 1089 mp), un teren de fotbal și pista de atletism ( cu suprafața de 15497 mp), club și vestiare, tribună și vestiare. De asemeni baza sportivă este dotată cu instalație de nocturnă.
La finalizare investițiilor s-a realizat actualizarea datelor cadastrale.

O parte din bunuri au fost transmise și până acum în administrarea clubului, dar pentru buna desfășurare a activităților specifice, în aplicarea legislației specifice, este necesară darea în administrare a întregii bazei materiale.

Urmare investițiilor realizate considerăm că este mai corectă adoptarea unei noi hotărâri de dare în administrare și abrogarea celor anterioare.

Transmiterea în administrare a acestor bunuri este necesară pentru buna desfășurare a activității Clubului Sportiv.

Titularul dreptului de administrare are obligația administrării și conservării bunurilor ca un bun proprietar, totodată să nu aducă prejudicii proprietarului, să folosească bunurile mobile și imobile pe toată durata administrării, conform destinației stabilite, să exploateze în mod direct bunurile mobile și imobile.
În obligațiile administratorului intră efectuarea lucrărilor de administrare și conservare a bunurilor, de amenajare, igienizare, întreținere, reparații sau înlocuire a elementelor de construcții și instalații, să obțină autorizațiile sau avizele prevăzute de lege în vederea bunei funcționări, să păstreze în bune condiții bunurile încredințate precum și accesoriile acestora, să nu le degradeze sau deterioreze, pe toată durata administrării, să încheie contracte ferme cu furnizorii de utilități și să respecte obligațiile asumate prin contracte, să asigure paza bunurilor ca un bun proprietar, conform normelor legale, etc.

Argumentele aduse de inițiator sunt reale și pertinente. 

Cu precizările de mai sus, promovarea acestui proiect de hotărâre este oportună.

